In nomine domini. Amen. Per hoc presens publicum instrumentum cunctis pateat evidenter nos notarios publicos subscriptos, Anno ejusdem Domini millesimo quadringentesimo sexto, more gallicano, indictione quinta decima, mensis februarii die nona, pontificatus sanctissimi in Christo patris ac domini nostri, domini Benedicti divina providencia pape terciidecimi Anno terciodecimo, vidisse, tenuisse, legisse et diligenter inspexisse quasdam licteras seu quoddam publicum instrumentum, sub signo et subscriptione discreti viri Johannis Cordubannarii Senonensis clerici, publici auctoritate apostolica notarii, confectum, sigilloque bone memorie quondam Reverendi in Christo patris ac domini, domini Guillermi de Dormano, quondam Senonensis archiepiscopi, venerabiliumque et discretorum virorum dominorum decani et capituli Ecclesie Senonensis, ut prima facie apparebat, sigillatas, sanas et integras, non viciatas, non cancellatas nec in aliqua sui parte suspectas, sed omni prorsus vicio et suspectione carentes. In quibus quidem licteris vidimus inter cetera duas clausulas insertas et scriptas, quarum quidem clausularum tenores sequuntur in hec verba: Et primo tenor prime clausule talis est. (Reproduction littérale des deux formules insérées dans le Concordat passé en 1393, avec Guillaume de Dormans. Voir p. 48). Quod autem in dictis clausulis, in prefatis licteris seu publico instrumento contentum, vidimus contineri, de verbo ad verbum transcribi fecimus et in hanc publicam formam redigimus, signisque nostris publicis solitis una cum subcriptionibus nostris, in fidem et testimonium veritatis premissorum, presens transcriptum seu instrumentum publicum signavimus, anno, indictione, mense, die et pontificatu predictis. Et ego Guillermus de Calvomonte, presbiter Senonensis diocesis, publicus apostolica et imperiali auctoritate notarius: Quia dictas duas clausulas superius scriptas, in dictis licteris seu dicto publico instrumento contentas, una cum notario publico subscripto vidi, legi et diligenter inspexi, ipsasque clausulas, diligenti collatione prius per me (F° 72) cum dicto notario subscripto facta, cum presenti publico instrumento concordare inveni. Ideo presenti publico instrumento, propria manu mea scripto, signum meum publicum solitum una cum signo et subscriptione notarii publici subscripti, in fidem et testimonium veritatis premissorum, apposui requisitus et rogatus. Et Ego Johannes Copaudi, clericus Senonis oriundus, publicus auctoritate apostolica curieque Senonensis notarius: Quia de clausis superius transcriptis a dictis licteris seu publico instrumento, die quo mentio superius habetur extractis, ad idem originale instrumentum cum notario suprascripto collationem diligenter feci, et quia concordare inveni, nil addito nil remoto, presenti sumpto seu transcripto, signum meum publicum solitum una cum notarii publici suprascripti signo et subscriptione apposui, in fidem et testimonium veritatis premissorum requisitus et rogatus.